Afarak Group
Afarak Group Oyj (vuoteen 2013 Ruukki Group Oyj ) on suomalainen yritys, joka on erikoistunut kaivos- ja mineraalien jalostamiseen. Mineraaliliiketoiminnot sijaitsevat Maltalla, Turkissa, Etelä-Afrikassa ja Saksassa. Afarak Group on noteerattu Nasdaq OMX Helsingissä (AFAGR) ja Lontoon pörssissä (AFRK) vuodesta 2010 alkaen. Yhtiön GICS -toimialaluokitus on Muu metalliteollisuus ja kaivostoiminta. Yhtiö on aikaisemmin tunnettu nimillä Ruukki Group, A Company Finland ja Balansor.
Afarakin pääomistaja on kroatialainen sijoittaja Danko Končar eräiden yhtiöiden kautta. Končarin vaimon Jelena Manojlovic on Afarakin hallituksen puheenjohtaja.
Yhtiön toimitusjohtajana on toiminut toukokuusta 2015 lähtien Alistair Ruiters. Häntä edelsivät Danko Končar, Thomas Hoyer vuosina 2011-2012 ja vuosina 2008-2010 Alwyn Smith, joka siirtyi johtajaksi Kermas Limitediin.
Afarak Groupin mineraaliliiketoimintaan kuuluu kaivos-, rikastus- ja sulattotoimintaa Etelä-Afrikassa, Maltalla, Saksassa ja Turkissa. Konserni valmistaa monipuolisia terästeollisuuden raaka-aineina käytettäviä metalliseoksia, kuten matalan hiilipitoisuuden erikoisferrokromituotteita, ferrokromia (FeCr), piimangaania (SiMn) sekä ruostumattoman teräksen valmistuksessa käytettävää kromi-nikkelirautametalliseosta. Tuotteita ostavat mm. ilmailu- ja autoteollisuus.
Afarak Group toimii seuraavilla kansainvälisillä tuotemarkkinoilla aktiivisesti:
Sahaliiketoiminnan myynnin jälkeen yhtiö keskittyy puunjalostusliiketoimintojen divestointien jälkeen kaivos- ja mineraaliliiketoimintaan; rautametalleihin eteläisessä Afrikassa ja erikoismetalleihin Euroopassa.
Kesäkuussa 2011 Ruukki Group sahaliiketoiminnan myynti toteutui. Yhtiö myi 51 prosentin osuutensa Junnikkala Oy:n vähemmistöosakkaille. Kauppahinta oli 6 miljoonaa euroa.
Tammikuussa 2011 Ruukki Group myi Capmanille puunjalostusliiketoimintaan kuuluvan Oulussa toimivan Pohjolan Design-Talo Oy:n koko osakekannan yli 40 miljoonan myyntivoitolla.
Yritys on tehnyt marraskuussa 2010 Chromex Mining PLC:stä ostotarjouksen.
Afarak Group on tehnyt useita kymmeniä yritysjärjestelyitä vaihtaessaan liiketoimintasuunnitelmaansa tasaisin väliajoin. Vuonna 2003 yritys toimi ICT-toimialalla, jonka jälkeen siirtyi monitoimialan yritykseksi vuoteen 2006 asti. Vuonna 2007 Ruukki Group keskittyi puunjalostukseen ja edelleen 2008 mineraaleihin ja puunjalostukseen.
Ruukki Group tarjoutui ostamaan Stora Enson Kemijärven tehtaan 20.12.2007 sellun ja bioenergian tuotantoon. Yhtiö suunnitteli samanaikaisesti vuonna 2007 tehdasta Venäjälle Kostromaan. Stora Enso hylkäsi Ruukin tarjouksen 21.12.2007. Toimitusjohtaja Jouko Karvinen arvosteli ostotarjouksen julkaisua.
Yritys harjoittaa luonnonvarojen teollista tuotantoa ja jalostamista ottamalla huomioon vastuullisuuden ja eettisyyden periaatteet toiminnassaan. Mineraaliliiketoiminnassaan yritys on keskittynyt sivukivivarantojen kierrättämiseen, jotka ovat syntyneet aiempien vuosien kaivostoiminnasta. Hyödyntämällä näitä kiviainesvarantoja, voidaan maanalaista kaivostoimintaa hyvin pitkälti välttää ja näin tuotanto perustuu uusioraaka-aineisiin.
Ruukki Group nosti kanteen Rautaruukkia vastaan 2010 liittyen "Ruukki"-markkinointinimen käyttöönottoon. Ruukki Groupin toiminta alkoi Ruukin kunnassa, jonka alue on nykyään osa Siikajokea. Ruukki-tunnus otettiin ensimmäisen kerran käyttöön 1933, kun "Ruukin Eristeteollisuus", myöhempi Ruukki Group aloitti toimintansa. Rautaruukki ilmoitti käyttäneensä "Ruukki"-nimeä 1970-luvulta lähtien useissa erikoistuotteissaan. Pitkien oikeustoimien jälkeen Ruukki Group ja Rautaruukki sopivat nimikiistansa huhtikuussa 2013 ja Ruukki Group vaihtoi nimensä kuuden kuukauden sisällä.